૪૫ વર્ષનો દીક્ષાપર્યાય ધરાવતા ૬૫ વર્ષીય સાધ્વીજીએ અવધાન વિશે સમજાવતાં કહે છે કે, “આચાર્ય તુલસીએ ધર્મસંઘને આ વિદ્યાથી પ્રશિક્ષિત કર્યો હતો. અવધાન એટલે આપણી માનસિક શક્તિ, સ્મૃતિને વિકસિત કરવી. અવધાનમાં મુખ્ય ત્રણ બાબતો હોય છે- અમુક વસ્તુ ગોખીને યાદ રાખવી, અમુકને ગણિતના માધ્યમથી યાદ રાખવી અને અમુક બાબતને એકાગ્રતાથી મનના ઊંડાણમાં સંગ્રહી રાખવી. જે વ્યક્તિ પોતાની સ્મરણશક્તિને વધુ વિકસિત કરી શકે તે ક્યારેય પાછી પડતી નથી. આજના વિદ્યાર્થીઓ કે કામકાજી લોકો માટે સતેજ સ્મરણશક્તિ વધુ ઉપયોગી છે.”